0377.xml
پہلا ٹیسٹ، ویسٹ انڈین ٹیم پہلی اننگز میں فالو آن کا شکار،دوسری اننگز میں 2 وکٹوں پر 76 رنز بنا لئے کالی آندھی کو اننگز کی شکست سے بچنے کیلئے مزید275رنز اور پروٹیز کو فتح کیلئے 8وکٹیں درکار، فلینڈر کی5 وکٹیں
سینچورین ۔ 19 دسمبر (اے پی پی) جنوبی افریقن باؤلرز کی تباہ کن باؤلنگ کی بدولت ویسٹ انڈین ٹیم پہلے ٹیسٹ کی پہلی اننگز میں فالو آن کا شکار ہو گئی۔ کالی آندھی نے تیسرے روز کھیل ختم ہونے تک اپنی دوسری اننگز میں 2وکٹوں پر 76رنز بنا لئے تھے، مہمان ٹیم کو اننگز کی شکست سے بچنے کیلئے مزید275رنز جبکہ پروٹیز کو فتح کیلئے 8وکٹیں درکار ہیں۔ ایل آر جانس 33اور ماروین سیموئل 13رنز بنا کر وکٹ پر موجود ہیں۔ قبل ازیں ویسٹ انڈین ٹیم جنوبی افریقہ کی پہلی اننگز 552 رنز کے جواب میں 201 رنز بنا کر آؤٹ ہو گئی تھی اور اسے فالو آن کی خفت کا سامنا کرنا پڑا تھا۔ فلینڈر اور مورکل نے حریف ٹیم کے کسی بھی بلے باز کو سنبھل کر کھیلنے کا موقع نہ دیا، ڈیوون سمتھ 35 رنز بنا کر ٹاپ سکورر رہے۔ جمعہ کو سینچورین ٹیسٹ کے تیسرے روز ویسٹ انڈین ٹیم نے اپنی پہلی اننگز شروع کی تو ڈیوون سمتھ اور کریگ بریتھویٹ نے ٹیم کو72 رنز کا جاندار آغاز فراہم کیا لیکن یہاں پر فلینڈر نے سمتھ کی وکٹ لیکر ٹیم کو اہم کامیابی دلائی، سمتھ 35 رنز بنا سکے، ان کے آؤٹ ہونے کے بعد بریتھویٹ کی ہمت بھی جواب دے گئی اور وہ 34 رنز بنا کر فلینڈر کی گیند کا نشانہ بنے، 117 کے مجموعی سکور پر ویسٹ انڈیز کی تیسری وکٹ گری جب لیون جانسن 31 رنز بنا کر چلتے بنے، اس موقع پر مارلون سیموئلز اور چندرپال نے ٹیم کو سہارا دینے کی کوشش کی لیکن 162 کے مجموعی سکور پر مورکل نے سیموئلز کو کلین بولڈ کر کے ٹیم کو بڑی کامیابی دلائی، سیموئلز 33 رنز بنا سکے، 169 کے سکور پر کالی آندھی کو اس وقت شدید دھچکا لگا جب چندرپال 21 رنز بنا کر فلینڈر کی گیند پر کیچ آؤٹ ہو گئے۔ ان کے آؤٹ ہونے کے بعد کالی آندھی کا کوئی بھی کھلاڑی جم کر پروٹیز باؤلرز کا مقابلہ نہ کر سکا اور پوری ٹیم 201 رنز بنا کر آؤٹ ہو گئی اور اس طرح اسے فالو آن کی خفت کا سامنا کرنا پڑا، بلیکووڈ 14، جیروم ٹیلر 4 اور کوٹریل 2 رنز بنا کر آؤٹ ہوئے۔ کیمر روئچ زخمی ہونے کی وجہ سے بیٹنگ کرنے نہیں آئے۔ فلینڈر نے 4، مورکل نے 3، ایبٹ اور ایلگر نے ایک، ایک وکٹ حاصل کی۔ کالی آندھی کی دوسری اننگز کا آغاز مایوس کن رہا اور 8 رنز پر اسے سمتھ کا نقصان برداشت کرنا پڑا، سمتھ 5 رنز بنا سکے، 52 رنز پر کریگ بریتھویٹ 20 رنز بنا کر مورکل کی گیند کا نشانہ بنے، اس کے بعد سیموئلز اور جانسن نے مزید نقصان نہ ہونے دیا، تیسرے روز جب کھیل ختم ہوا تو ویسٹ انڈیز نے اپنی دوسری اننگز میں 2وکٹوں پر76رنز بنا لئے تھے۔
APP
19.12.14
0377p.xml
فلینڈر نے ویسٹ انڈیز کو شکست کے دہانے پر پہنچا دیا ٹیم فالوآن کا شکار ،پیسرا کی 4وکٹیں،دوسری اننگز میں 76رنز پر 2پلےئرز رخصت
سنچورین(اے ایف پی/اسپورٹس ڈیسک)سنچورین ٹیسٹ میں پروٹیز پیسرورنون فیلنڈرنے ویسٹ انڈیز کوشکست کت دہانے پر پہنچا دیا ،مہمان ٹیم 201پر آؤٹ ہو کر فالوآن پر مجبور ہوئی ،فلینڈر نے 4وکٹیں لیں ،دوسری اننگز میں بھی 76رنز پر 2پلےئرز رخصت ہو گئے ،پیسر نے مزید ایک پلےئر کو ٹھکانے لگایا،کیربےئن سائیڈ کو بدستور 275رنز کے بھاری رخسار کا سامنا ہے۔تفصیلات کے مطابق ویسٹ انڈین ٹیم جوابی اننگز میں 201 پر میدان بدر ہوئی ،ڈیون اسمتھ اور کریگ باریتھ وائٹ نے 72کا مناسب آغاز فراہم کیا ،مگر فلینڈر نے یکے بعد دیگر ے دونوں کو بالترتیب 35اور34کے انفرادی اسکور پر پویلین بھیج دیا،لیون جونسن (31)کو ایبٹ نے قابو کیا ،مارلون سیموئلز (33)مورن مورکل کا نشانہ بنے،شیونرائن چندر پال (21)کی وکٹ فلینڈر نے حاصل کی،جرمین بلیک ووڈ (12)کو بھی پیسرنے قابو کیا،دنیش راندین 14جیروم ٹیلر 4اور شیلڈوں کو ٹریل 2رنز بنا سکے،سلیمان بین 6پر ناٹ آؤٹ رہے ،کیمار روئچ ایبسنٹ ہرٹ ہوئے ،فلینڈر نے 4اور مورن مورکل نے 3وکٹیں لیں،تیسرے دن کے اختتام پر کریبئن سائیڈ نے دوسری اننگز میں 76پر 2وکٹیں گنوا دیں ،پروٹیز کا اب بھی 275رنز کی سبقت حاصل ہے،ڈیوناسمتھ دن میں 2مرتبہ فلینڈر کا شکار بنے ،باریت ویٹ 20رنز بنا سکے،لیون جونسن 33اور سیموئلز 13رنز کے ساتھ وکٹ پر موجود ہیں ،اسٹین دوسری اننگز میں پانچ بالز کرنے کے بعد انجرڈ ہو کر میدان سے باہر چلے گئے ،انکا ہفتے کو میدان میں اترنا مشکل دکھائی دے رہا ہے۔
express
20.12.14